**2019. évi beszámoló**

**NEA-TF-18-SZ-0415 pályázatra 2018.04.01-2019.03.31-ig 2 182 388 Ft-ot kaptunk,** 2018-ban 1 605 102 Ft-ot használtunk fel, **2019-re 577 286 Ft jött át.**

**Támogatás tárgyévi felhasználásának szöveges bemutatása**

Egy alapítvány által működtetett sérülteket foglalkoztató intézmény meglátogatása, tapasztalat szerzés céljából.

**Az üzleti évben végzett főbb tevékenységek és programok bemutatása**

A tagságnak uszodabérleteket vásároltunk.

Március közepén. Miskolci Batát hegyi majorságot látogattuk meg 9 sérült és 5 szülő kísérővel. A látogatás hétfőtől szombatig tartott. Délelőttönként a majorban megnézték a kertészetet, az állatokat, kecskesajt készítést, kötélverést. Két alpakával terápiás foglalkozás volt. A fiatalok segítetek a kenyérlángos készítésében. Játszottak a majorság területén lévő favárban és megismerték a régi mesterségek szerszámait. Délután városnézés volt Miskolcon és Lillafüreden. Fürödtünk a Barlang Fürdőben. Egyik délelőtt a majorság vezetője ismertette a majorság történetét és működését.

**OK-3355/2019 II. Ker. Társ. 550 000 Ft 2019.01.01-2019.10.31-ig**

**Támogatás tárgyévi felhasználásának szöveges bemutatása**

Kulturális családos programok szervezése.

**Az üzleti évben végzett főbb tevékenységek és programok bemutatása**

2019-es évben 120 fő részére vásároltunk színház és mozi jegyet. Az előadások kiválasztása a fiatalok érdeklődési körének megfelelően történt.

Nyáron az egyesület több családja a Balaton környékén üdülőkben pihent. Kirándulásokat szerveztek a környékre. Deseda tavon és a Balatonon séta hajóztak. Balatonbogláron városnéző busszal járták be a várost.

**OK-3305/2019 II. Ker. Szoc. 400 000 Ft 2019.01.01-2019.12.31-ig**

**Támogatás tárgyévi felhasználásának szöveges bemutatása**

Közösség fejlesztési programok, túrák szervezése, történelmi helyszínek megtekintése a sérült fiatalokat nevelő családoknak.

**Az üzleti évben végzett főbb tevékenységek és programok bemutatása**

A tagság részére uszoda bérleteket vásároltunk.

Júniusban egynapos 22 fős kirándulás a budai hegyekbe. Fogassal a Széchenyi hegyre utaztunk majd Gyermekvasútról a Szép Juhászné megállóban szálltunk le.. Innét gyalog a Kaán Károly kilátóig. A gyalogos túrát a Hűvös-völgyben fagylaltozással fejeztük be. A kirándulás alatt végig napsütéses idő

Októberben bérelt buszos kirándulást szerveztünk Komáromba 44 fő részére. Útközben megnéztük a Tatai Öreg tavat és a vár múzeumot. Komáromban ebédeltünk, utána buszból láttuk a Csillag Erődöt. Monostori Erőd részletes megtekintése után kb. 1.5 órára át buszoztunk Révkomáromba. Itt sétáltunk a belvárosban majd hazafelé indultunk.

Novemberben 37 fő a Fővárosi Nagy cirkusz előadását tekintette meg.

**4402/2019 500 000 Ft 2019.01.01.-2019.12.31-ig**

**Az ÉTA Országos Szövetség 2019. évben pályázatot hirdetett az Emberi Erőforrás Minisztériuma célzott támogatásával a tagszervezetei számára a szakmai tevékenységük színvonalának emelése érdekében.**

**Támogatás tárgyévi felhasználásának szöveges bemutatása**

A szülőket tájékoztató tábor szervezése.

**Az üzleti évben végzett főbb tevékenységek és programok bemutatása**

A tábor helyszíne Gánton volt a Fecskepalotában 2019.09.30-tól 10.04-ig 15 fő hat család részvételével. A szülők tájékoztatták egymást a fiatalok végleges elhelyezésének lehetőségeiről, esélyeikről. Napközben megnéztük a bányamúzeumot és a külszíni timföld bányát, Csókakő várát / renoválás volt /, lovas kocsikáztunk és fagylaltoztunk Csákváron. Kirándultunk Csákberénybe meglátogattuk a Merán Fülöp Vadászati és Erdészeti Múzeumot és a tanösvényt. Siettünk vissza Gánt bányatelepre azért, hogy még zárás előtt meg tudjuk nézni a Balás Jenő Bauxitbányászati Múzeumot és a külszíni bányát. Este a Liptay család tájékoztatott a Bp. XII. kerületi támogatott lakhatásról. Egyik délután Majkpusztára mentünk a Kamalduli remeteség házait megnézni, ahol régen a némasági fogadalmat tett szerzetesek éltek. Itt is pórul jártunk, csak a kiállítást tudtuk megnézni, mert kívül nagy átalakítások voltak. Visszafelé sok időt töltöttünk az Oroszlányi Bányászati Múzeumban. Egyik nap a fiatalok vajat köpültek, másnap pogácsát szagattak, lekváros kiflit tekertek, a majd süteményeket kemencében megsütötték. A süteményeket ebédéhez fogyasztottuk el. Toldy-Ősz Mária „ Sérült gyerekek végleges elhelyezéséről” tartott előadást. Vacsora után Gál György ismertette a Magyar Williams Szindróma Társaság végleges elhelyezéssel kapcsolatos kezdeményezéseit

A pályázatra kapott összeg a 15 fő szállás díját és a napi háromszori étkezést fedezte.

A Gánti programok, és a kirándulások számláit az egyesület saját pénzéből fizette.

**NEA-E-19-0245 Egyedi, működési 700 000 Ft 2019.01.01.-2020.05.31-ig, 2019-ben**

**"Megvalósultak a Magyar kormány támogatásával.**

**Támogatás tárgyévi felhasználásának szöveges bemutatása**

Az egyesületi célok zavartalan megvalósításának biztosítása 2019-ben.

**Az üzleti évben végzett főbb tevékenységek és programok bemutatása**

Posta, bank, irodaszer, könyvelő, egyesületi tagdíj, internet, honlap szerkesztési költségek